**Katekumenátus szemléletű tanmenet – Második év (Felső tagozatosoknak)**

| **Alkalom** | **Didaktikai és nevelési cél** | **Alkalom tartalma, hívószavak** | **Segédeszközök, Módszerek** | **Aranymondás** |
| --- | --- | --- | --- | --- |
| 1. | 1. Összerázódás; 2. Hol tartok? Hová tovább?   ***Szülői találkozó 1.:*** *Közös kirándulás* | 1. Visszatekintés 2. Előrenézés – Milyen feladatok várnak rám ebben az évben? (bérmaszülő, bérma-név választása, adminisztráció); | 1. Közösségformáló játékok; 2. Szentmise; 3. Agapé; | „Tartsunk ki rendíthetetlenül reménységünk megvallásában, mert hűséges az, aki az ígéretet tette.”  /Zsid 10, 23./ |
| 2. | 1. Isten hív – igent mondok? | 1. Ábrahám hívása, Mária igenje; 2. Isten mire hív engem? Mit kell tennem, hogy igent tudjak mondani? Mi akadályoz benne? Mi segíthet? 3. Hamis bálványaim, függőségeim; 4. A gazdag ifjú története; 5. Hivatás hangsúlyozás; | 1. Életem útja: mocsárjárás – élménypedagógia; 2. Film: akik igennel válaszoltak Isten hívására; 3. Ajánlott kisfilm: A hokedli, A kényelem veszélye; 4. Ajánlott könyv: Böjte Csaba: Párbeszéd a Végtelennel (Helikon Kiadó, 2013); | „Itt vagyok”  /1 Sám 3, 4./ |
| 3. | 1. Jézus utat mutat nekem; 2. Igent mondtam – Hogyan tovább? | 1. Jézus tanítása – Isten Országa az én örökségem – otthonom; 2. Hit, remény, szeretet; 3. Kegyelem: Isten ingyenes ajándéka; 4. Jézus példabeszédei – Hegyi beszéd; | 1. Otthon: milyen otthonom lesz 10-20 év múlva? Kivel fogok élni? Hogyan fogok élni? 2. Házirend írása – Jézusi példával kiegészítve; 3. Példabeszédek feldolgozása a Szentírásból; 4. Ajándékozós játék, ajándékkészítés egymásnak; 5. Ajánlott kisfilm: A homokra épített ház, A magvető, Hittan – az erényesség, Hittan – Krisztus Király; 6. Ajánlott könyv: Böjte Csaba: Út a Végtelenbe (Helikon Kiadó, 2012); | „Az Úr nappal felhőoszlopban haladt előttük, hogy mutassa az utat, éjjel pedig tűzoszlopban, hogy világítson nekik.”  /Kiv 13, 21./ |
| 4. | 1. Isten szent jeleivel vezeti életem; 2. Beavatott vagyok.   ***Szülői találkozó 2.:*** *Keresztségi fogadalom megújítása ünnepélyesen, szentmise keretében* | 1. Beavatott vagyok: keresztség; 2. Szentségtan; 3. A gyermekkorban kapott ajándékot most szabadon elfogadom – Mielőtt döntök Isten mellett, Isten már döntött mellettem; 4. **Miatyánk, Hitvallás átadása** | 1. Bérmálkozók bemutatkozó plakátjának elhelyezése a templomban (képpel, szimbólummal, szöveggel); | „Megmutatod nekem az élet útját, az öröm teljességét színed előtt”  /Zsolt 16, 11./ |
| 5. | 1. Elvesztem, de megkerestél; | 1. Gyógyulás szentségei: bűnbánat, betegek kenete; 2. Isten irgalmas hozzám: A tékozló fiú története, Krisztus az elveszetteket keresi, és a betegeket gyógyítja; 3. Bűnök, mai világ bűnei: hol vesztem el, az elveszett bárány; 4. Tízparancsolat elleni bűnök; 5. Jézus gyógyításai: testem és lelkem gyógyítása; | 1. Bibliodráma, élménypedagógia; 2. Bibliai történetek feldolgozása: elveszett bárány; 3. Rövid lelki túra súlyokkal: nagy kövek szimbolizálják a bűneimet, amelyeket cipelek magammal az út során, majd lerakom a kereszt tövébe (bűnbánati liturgia, állomásokkal);. 4. Ajánlott filmek: A tékozló fiú (r.: James F. Collier), A bájkeverők (r.: Harold Remis), Útkereszteződések (r.: Walter Hill), Dorian Grey (r.: Oliver Parker); 5. Ajánlott kisfilm: Elveszve és megtalálva, Az elveszett bárány, Jóságmérő; 6. Ajánlott könyv: Dorian Grey története (Oscar Wild), Faust története (Goethe); | „Kinyújtotta kezét a magasból  és felém nyúlt,  kimentett a vizek mélyéről”  /Zsolt 18, 17./ |
| 6. | 1. Oltáriszentség: az életem forrása; 2. Jézus ma is velem van; | 1. Liturgia, szentmise; 2. A szentmisén a többiekkel együtt ünnepelek; 3. Zsidó pászka ünnep; 4. Utolsó vacsora – Oltáriszentség alapítása; 5. Táplálkozás a szentségből. 6. Áldozat, életáldozat; 7. Vendég vagyok az Úr asztalánál; 8. Hétköznapi áldozataim: mit viszek én a lakomára? | 1. Pászkasütés, pászkavacsora; 2. Film: Oltáriszentséggel kapcsolatos csodákról. Pió atya miséje; 3. Ajánlott kisfilm: Hittan – A szükség, Hittan – A szentmise; 4. Ajánlott oldal: <http://haver.hu/> (interaktív óra tartása a zsidó szokásokról, kultúráról, vallásról); | „Ujjongó örömmel örülök az Úrban, lelkem ujjong az én Istenemben, mert az üdvösség ruhájába öltöztetett, s az igaz élet köntösébe burkolt”  /Iz 61,10./ |
| 7. | 1. Keresem a társam; | 1. Házasság, elköteleződés; 2. Szerelem: A szerelem Isten ajándéka; 3. Tisztaság: Hogyan tudom megőrizni tisztaságomat a házasságig; 4. Ádám és Éva, férfi és nő; | 1. Film a tisztaságról, tanúságot tevő fiatalokkal; 2. Ajánlott film: Szerelempróba (r.: Alex Kendrick); 3. Ajánlott könyv – Varga Péter: Spielhozni; | „Nem jó az embernek egyedül lenni. Alkotok neki segítőtársat, aki hozzá illő.”  /Ter 2, 18./ |
| 8. | 1. Hol a hivatásom; | 1. Papság, valamint a papság alapítása, cölibátus; 2. Szerzetesség; 3. Elköteleződés; 4. Hivatások az Egyházban: Egyházi és világi szolgálatok; | 1. Tanúságtételek: pap, szerzetes, diakónus (házas), kispap, plébánián, egyházi hivatalokban dolgozó munkatársak; 2. Ajánlott film: A nagy csend (r.: Philip Gröning); 3. Ajánlott kisfilm: A Katolikus Egyház szolgálata, Hittan – Szent Péter, Egyház, pápa; | „öltsétek magatokra Urunkat, Jézus Krisztust”  /Róm 13, 14./ |
| 9. | 1. Isten megajándékoz; 2. A Szentlélek vezet; | 1. Bérmálás: felnőttként az Egyházban, helyem az Egyházban, feladatom, küldetésem; 2. Bérmálás szertartása; 3. Pünkösd; 4. Szentlélek, a Szentlélek ajándékai és gyümölcsei; 5. Szentlélek az Egyházban, Szentlélek az életemben; 6. Karizmák az Egyházban; | 1. Diavetítés a bérmálkozók által előre elkészített ppt-k alapján a Szentlélek ajándékairól (2-3 fős csoportokban); 2. Imaalkalom: Közbenjáró imádság a Szentlélek ajándékaiért, Dicsőítés; 3. Ajánlott kisfilm: Hittan – Kivé akarsz válni? | „Kiválasztott nép vagytok, hogy annak dicsőségét hirdessétek, aki a sötétségből meghívott benneteket csodálatos világosságára”  /1 Pt 2, 9./ |
| 10. | 1. Új nevem megerősít; | 1. Életállapotom; 2. Tulajdonságaim: Hol vagyok erős? Hol szorulok segítségre? 3. Saját karizmáim felismerése, talentumok; 4. Közbenjárók, védőszentek. Kik voltak a segítőim eddigi utamon; 5. Bérma-név választása, bérmaszülő választása; | 1. Önismereti játékok, tesztek; 2. Remetézés (egy-egy Igeverssel, röpimával félrevonulni a többiektől fél órára, teljes csendben, segédeszközök nélkül. meghallani Isten válaszát, amiből utána egy közös körben mindenki annyit oszt meg, amennyit szeretne); 3. Életállapotomnak megfelelő szent keresése otthon (ehhez segítségadás a foglalkozás során); 4. Ajánlott kisfilm: A talentumok; | „Ne félj, mert megváltottalak;  a neveden szólítottalak: az enyém vagy.”  /Iz 43, 1./ |
| 11. | 1. Felveszem keresztem; 2. Jézus értelmet adott a szenvedésemnek; | 1. Nagypéntek; 2. Halál, feltámadás, élet; 3. A szenvedés értelme; 4. Jézus életét adta értem;   **Kereszt átadása szentmise keretében** | 1. II. János Pál és a II. Vatikáni Zsinat megnyilatkozásai a szenvedésről; 2. Szenvedő mai szentek (könyv, film) megismerése; 3. Ajánlott film: Pió atya (r.: Carlo Carlei), Pió atya útja (r.: Maurizio Rasio); 4. Ajánlott könyv: Nem hátrálok meg (Urunk Színeváltozásáról nevezett Kinga nővér OCD naplója); 5. Keresztútjárás vezetett elmélkedéssel (mit mond nekem?); 6. Lelki edzésterv összeállítása; | „A keresztről szóló tanítás azoknak, akik elvesznek, balgaság ugyan, de nekünk, akik üdvözülünk Isten ereje”  /1Kor 1, 18./ |
| 12. | 1. Új életet kapok Krisztusban; 2. Isten új életre hív, teljesebb életre, az örök életre, | 1. Húsvét: Feltámadás – új életet kapok Krisztusban; 2. Isten terve az emberiséggel, Isten terve velem; 3. Hogyan tudom átadni életem Krisztusnak? 4. Teremtés – egy ember által jött a bűn a világba; Megváltás- egy "ember" által jött az igazság a világba; 5. Fájdalomból öröm, lemondásból ünnep születik; 6. A fény jelképei a liturgiában; | 1. Biblia-olvasás; 2. Apostolok élete (film): Annyira biztosak a feltámadásban, hogy életüket adták a hitükért. 3. Krisztus-diéta készítése: Miről kell lemondanom? Mit kell tennem Miből, mennyi kell? (evangéliumi tanácsok, egyházi előírások alapján); 4. Húsvéti gyertya készítése; 5. Ajánlott kisfilm: A hokedli, A kényelem veszélye; 6. Ajánlott könyv: Böjte Csaba: Párbeszéd a Végtelennel (Helikon Kiadó, 2013); | „Vessétek le a régi ember szokásaival együtt, és öltsétek föl az újat, aki állandóan megújul Teremtőjének képmására a teljes megismerésig.”  /Kol 3, 9-10./ |
| 13. | 1. Benne élek, bennem él; | 1. Templom; 2. A Szentlélek temploma a testem, Isten dicsőségét hirdeti; 3. Test teológiája; 4. Életem, egészségem védelme is a személy méltósága; 5. **Szentgyónás – bűnbánati liturgia** | 1. PPT templomokról; 2. Ajánlott film: Szent ez a föld, ahol állsz (r.: Kazi Antal); 3. A testem is én vagyok: test teológiája (János Pál írásai és filmek a témáról); 4. Ajánlott oldal: http://www.testteo.hu/; | „Mert benne élünk, mozgunk és vagyunk”  /ApCsel17,28./ |
| 14. | 1. Hova jutottam;   ***Szülői találkozó 3. :*** *Szülők, bérmaszülők, plébános kötetlen beszélgetése: célok, feladatok meghatározása.*  *Tapasztalat: hogyan változott a bérmálkozó?* | 1. Bérmaszülők feladata, szülők tapasztalata; 2. Levél írása a Püspök úrnak: Miért szeretném kérni a bérmálás szentségét? Miért szeretnék az Egyház felnőtt tagja lenni? Hogyan tudom szolgálni az Egyházamat? | 1. Közben a bérmálkozók levelet írnak a Püspök úrnak az eddig megtett útjukról, és kérik a bérmálás szentségének kiszolgáltatását; 2. Közös agapé; | „Krisztus tanítása éljen bennetek elevenen”  /Kol3, 16./ |
| 15. | 1. Merre tovább? | 1. Bekapcsolás az Egyház közösségébe; 2. Lelkiségi mozgalmak; | 1. Lelki nap a befogadó közösségek vezetésével; 2. Ismerkedés a közösségekkel (plébániai, egyházmegyei közösségek meghívása, bemutatkozása); 3. Szentmise; | „Törekedjetek a szeretetre, de igyekezzetek a lelki adományokat is elnyerni, különösen azt, hogy prófétálhassatok.”  /1Kor 14,1/ |
| 16. | 1. Ajándékbontogatás; | 1. Bérmálás utáni alkalom: élménybeszámoló; 2. Szentlélek ajándékainak kibontása saját életünkben; 3. Közösséggé válunk, összetartozunk; | 1. Kirándulás vagy közös hétvége; 2. Agapé; | „Szentlélekkel kiáradt szívünkbe az Isten szeretete”  /Róm 5,5./ |